सीसीटीवी कैमरे की निगरानी में विद्यार्थियों ने दी बोर्ड परीक्षा
माध्यमिकशिक्षा बोर्ड अजमेर की कक्षा 12वीं की बोर्ड परीक्षा गुरुवार से शुरू हो गई है। गुरुवार को जिलेभर में 107 परीक्षा केंद्रों पर परीक्षा आयोजित की गई। अधिकारियों का कहना है कि कहीं से भी कोई नकल आदि की शिकायत नहीं मिली है। जिलभर में माध्यमिक शिक्षा बोर्ड की कक्षा 12वीं की परीक्षा के पहले दिन करीब 18 हजार 509 छात्र छात्राओं ने परीक्षा दी।
कक्षा 10 की परीक्षाएं 9 मार्च से शुरू होंगी। गुरुवार को सुबह से ही बाजार में परीक्षा देने जाने वालों की बाहर रही। वहीं जैसे ही परीक्षा समाप्त हुई तो परीक्षा देकर आने वाले छात्र-छात्राओं के कारण बाजार में कई जगह जाम जैसी स्थितियां भी हो गई। अधिकांश छात्र-छात्राएं परीक्षा परीक्षा देने के बाद प्रसन्न नजर आए।
निवाई| माध्यमिकशिक्षा बोर्ड राजस्थान अजमेर की ओर से गुरूवार से सीनियर सैकेण्डरी बोर्ड की परीक्षाएं शुरू हो गई है। गुरूवार को अंग्रेजी विषय की परीक्षा सम्पन्न हुई। परीक्षा शुरू होने के आधा घण्टा पूर्व परीक्षा केन्द्र का मुख्य द्वार खोला गया। गेट खुलते ही सभी निर्धारित परीक्षा केन्द्रों पर परीक्षार्थी पहुंचे और सूचना पट्ट पर अपने रोल नम्बर ढूंढते हुए नजर आए। बोर्ड ने परीक्षा में नकल को रोकने एवं वीक्षकों पर नजर रखने के लिए राउमावि के परीक्षा केन्द्र पर स्थित परीक्षा कक्षों में सीसीटीवी कैेमरे लगाए हैं।
सीसीटीवी के माध्यम से जिला स्तर पर स्थित कन्ट्रोल रूम एवं बोर्ड कार्यालय अजमेर कार्यालय से जोड़ा गया है। केन्द्राधीक्षक एवं प्रधानाचार्य कौशल्या शर्मा ने बताया कि बोर्ड परीक्षाएं 8:30 बजे से सुबह 11:45 बजे तक आयोजित की जा रही है।
राउमाविदूनी में 16 विद्यार्थी रहे अनुपस्थित
दूनी| गुरुवारसे शुरू हुए 12 वीं बोर्ड परीक्षा में 1040 विद्यार्थियों में से 16 विद्यार्थी अनुपस्थित रहे। राउमावि दूनी प्रधानाचार्य महावीर प्रसाद शर्मा ने बताया कि दूनी तहसील क्षेत्र में 12वीं बोर्ड परीक्षा में बंथली में 54, धुंआकला में 69 विद्यार्थी, घाड़ में 134 विद्यार्थी, नगरफोर्ट में 156, आंवा में 126 विद्यार्थी दूनी में 501 विद्यार्थियों ने बोर्ड परीक्षा के लिए सेंटर बनाए गए थे। गुरुवार से शुरू हुई परिक्षा में दूनी विद्यालय में 12, घाड़ में 2, नगरफोर्ट में 2 विद्यार्थी परीक्षा में अनुपस्थित रहे।
सोप| कस्बेके बोर्ड परीक्षा केंद्र पर गुरुवार को राजस्थान माध्यमिक शिक्षा बोर्ड अजमेर की ओर से आयोजित 12वीं कक्षा की बोर्ड परीक्षा शांति पूर्वक संपन्न हुई। परीक्षा में 8 विद्यालयों के छात्र-छात्राएं शामिल हुए। परीक्षा के पहले दिन अंग्रेजी का पेपर हुआ। परीक्षा शांतिपूर्वक ढंग से कराने नकल रोकने के लिए विषेश व्यवस्थाएं की गई थी। प्रधानाचार्य नंदलाल मीणा ने बताया कि केंद्र पर सुरक्षा दृष्टि से पुलिस की भी व्यवस्था की गई है। पहले दिन 174 परिक्षार्थियों में सें 1 परीक्षार्थी अनुपस्थित रहे। परीक्षाओं में स्थायी रूप से दो कांस्टेबलों को केंद्र पर तैनात किया है।
मोर| पंचायतमुख्यालय सहित ग्रामीण क्षेत्र में स्थित बोर्ड परीक्षा केंद्रों में गुरूवार को 12वीं कक्षा की परीक्षा शुरू हुई। कस्बे के उच्च माध्यमिक विद्यालय में सुबह परीक्षार्थी पहुंचने लगे तथा अपने रोल नंबर तथा बैठने की व्यवस्था में लगे। निर्धारित समय पर परीक्षा आरंभ हुई। राउमावि में गुरुवार को शुरू हुई। परीक्षा में 105 परीक्षार्थियों ने परीक्षा दी। निरीक्षण दल प्रभारी एडीईओ सीताराम साहू ने बताया कि क्षेत्र में स्थित परीक्षा केंद्रों पर अनुचित सामग्री पर रोक के लिए बोर्ड की ओर से गठित किए गए निरीक्षण दल ने अनेक परीक्षा केंद्रों का निरीक्षण कर वहां मौजूदा व्यवस्थाओं का आंकलन किया केंद्राधीक्षकों को आवश्यक दिशा निर्देश किए।
जिला शिक्षा अधिकारी ने किया निरीक्षण, दिए निर्देश
उनियारा | माध्यमिकशिक्षा बोर्ड की 12वीं कक्षा की परीक्षा गुरुवार से शुरू हुई। जिला शिक्षा अधिकारी मनमोहन शर्मा ने परीक्षा शुरू होने से आधा घंटा पूर्व परीक्षा केंद्र राजकीय सरदार उच्च माध्यमिक विद्यालय पहुंचे तथा परीक्षा कक्ष का निरीक्षण कर पेपर खोलने की प्रक्रिया देखी आवश्यक दिशा निर्देश दिए। राजकीय सरदार उच्च माध्यमिक विद्यालय के केंद्राधीक्षक प्रधानाचार्य विजेंद्रसिंह ने बताया कि पहले दिन 435 परीक्षार्थियों में से 13 परीक्षार्थी अनुपस्थित रहे। राजकीय बालिका उच्च माध्यमिक विद्यालय की केंद्राधीक्षिका आभा शर्मा ने बताया कि 221 परीक्षार्थियों में से 2 परीक्षार्थी अनुपस्थित रहे। विवेकानंद स्कूल के केंद्राधीक्षक रविशंकर शर्मा ने बताया कि इस केंद्र पर 8 परीक्षार्थियों में से 80 उपस्थित रहे। पेपर समाप्त होने पर परीक्षार्थी एक दूसरे से पेपर के बारे में जानकारी लेते हुए स्कूल से बाहर निकले।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva